2025-visie: Die vaardighede wat jy nou moet ontwikkel vir loopbane in die toekoms - Solidariteit Wêreld LoopbaanSolidariteit Wêreld Loopbaan
Tuis › Artikels › 2025-visie: Die vaardighede wat jy nou moet ontwikkel vir loopbane in die toekoms
Die wêreld ontwikkel teen 'n geweldige pas. Dieselfde geld die bekwaamhede wat nodig is om in die werkplek te gedy.
Universiteitsgraadprogramme kan eenvoudig nie byhou by die vinnig veranderende wêreld van werk nie. In sommige gevalle word studente voorberei vir werk wat nie meer bestaan nie. In ander gevalle verkry studente dalk nie die regte stel vaardighede vir die loopbaan wat hulle wil volg nie. Vaardigheidsgapings is algemeen en word groter.
Volgens die Wêreld Ekonomiese Forum se The Future of Jobs Report vir 2020, verwag 44% van werknemers dat huidige vaardighede teen 2025 gemetamorfoseer sal wees.
Volgens GetSmarter se The Future of Work Is Here-verslag, het die Covid-19-pandemie hierdie transformasie in baie opsigte bloot versnel. Die verslag sê dat spesifieke soorte werk in die bestek van jare kan ophou bestaan, baie rolle sal herdefinieer word, en verskeie nuwe beroepe sal te voorskyn tree en die nuwe norm word.
Ontwikkel jy 'n stel vaardighede wat in lyn is met die neigings van die ontluikende werkmag en die werk van die toekoms? Hierdie oorsig skets drie van die mees kritieke vaardighede wat jy sal moet ontwikkel om in die werkplek van die toekoms te gedy:
Diepgaande digitale geletterdheid
Tot 84% werkgewers beoog om werkprosesse vinnig te digitiseer. Revolusionêre tegnologiese begrippe soos kunsmatige intelligensie, masjienleer, en virtuele werklikheid sal hoofstroom word. In die werkplek sal daar 'n vinnige toename wees in die vraag na kobotte (kollaboratiewe robotte), wat sal meebring dat mense toenemend naas slimmasjiene sal werk.
Wat van jou verwag sal word
Professionele mense in alle industrieë en funksies sal minstens 'n mate van digitale en tegnologiese geletterdheid moet hê. Die werkmag van die nabye toekoms sal, as 'n minimum, 'n intermediêre begrip moet hê van verskeie indringertegnologieë soos blokketting. Hulle sal ook gemaklik moet wees met data-interpretasie van bekende sagteware, soos die gereedskap wat by die Google Workspace-suite ingesluit is. Met die oog op die huidige pas van digitale tranformasie, is dit essensieel om nou sulke bekwaamhede te ontwikkel. Oorbrug die vaardigheidsgaping en lê die grondslag vir optimale prestasie in 2025 en later.
Analitiese en kritiese denke gebaseer op intelligensie en opbrengs op belegging Analytical and critical thinking based on intelligence and return on investment
Die proliferasie van algoritmes en datawetenskap gee die toon aan vir die interpretasie van data en ontleding van die besigheidsomgewing. Onlangse navorsing deur GetSmarter het onthul dat baie professionele mense analitiese en kritiese denke as die belangrikste vaardighede vir die toekoms beskou. In dieselfde trant het Deloitte se 2019 Industry 4.0 Readiness Report getoon dat die meeste innoverende tegnologie-, media- en telekommaatskappye (TMT) vaardigheid in kritiese denke hoër as tegniese vaardighede aanslaan.
Die wêreld van werk is toegegooi onder inligting. Die mees gesogte talente in die toekoms sal dié wees wat logika en redenering kan toepas om data te ontleed en die resultate te interpreteer. Hulle gebruik dan daardie inligting om opsies te evalueer, die positiewe en negatiewe van verskillende oplossings teen mekaar op te weeg, en die beste pad vorentoe te identifiseer. Masjiene kan ons help deur insigte te lewer, maar mense sal nodig wees – meer en meer na gelang ons 2025 nader – om krities te dink oor die inligting wat verskaf is en dit in besluite te gebruik, komplekse probleme op te los en nuwe idees te ontwikkel.
'n Onlangse Gartner-opname het getoon dat 82% van maatskappyleiers beoog om werknemers toe te laat om afstandwerk te doen. Hierdie ontwikkeling bou voort op 'n reeds groeiende neiging na uitbesteding, vryskutwerk en telependel. Dit sal vir werknemers meer kritiek as ooit tevore wees om te kan selfbestuur. Hulle sal meer verantwoordelikheid moet neem deur selfgedissiplineer en verantwoordbaar te wees. Hulle sal ook meer besluite op hul eie moet neem en kalm bly onder druk.
Selfbestuurvaardighede sluit in aktiewe leer, taaiheid, strestoleransie en buigsaamheid. Die Wêreld- Ekonomiese Forum se 2020-verslag meen dat werkgewers van die toekoms 'n werkmag met 'n groei-ingesteldheid sal wil hê. Hulle sal inisiatief moet kan neem, hulself kan motiveer en hul tyd effektief kan bestuur. Hulle sal stres en kritiek moet kan hanteer, hul emosies kan beheer, en vinnig by verandering moet kan aanpas. Teen 2025 sal werkers bedrewe moet wees daarin om naatloos van take te kan verwissel, wisselvalligheid te hanteer en vinnig en effektief op skuiwe in die werkplek te reageer.
Die beste manier om seker te maak dat jy die verlangde vaardighede het om in 2025 en later optimaal te kan presteer, is om jou te verbind tot 'n benadering van lewenslange leer. Navorsing toon dat werkgewers kandidate verkies wat bewys van 'n ingesteldheid op lewenslange leer kan toon. MHB-bestuurders beskou voortgesette leer as 'n gesamentlike verantwoordelikheid tussen maatskappye en werknemers. Dit sal die moeite werd wees om 'n gesprek oor vaardigheidsverbetering met jou werkgewer te hê.
World Economic Forum: https://www.weforum.org/reports/the-future-of-jobs-report-2020
CBS News: https://www.nbcnews.com/news/us-news/students-are-being-prepared-jobs-no-longer-exist-here-s-n865096
iol: https://www.iol.co.za/education/vision-2025-these-are-the-skills-needed-for-the-careers-of-the-future-816dec3b-3c1d-4e6b-91c4-01ab08f18204